NaiveNeuron/SloPal huggingface dataset:
P. Hrušovský, predseda NR SR: (2004-07-06):
Prerušujem rokovanie o tomto bode programu a poprosím teraz pána ministra Gyurovszkého, aby z poverenia vlády Slovenskej republiky uviedol a odôvodnil vládny návrh zákona, ktorým sa mení a dopĺňa  zákon č. 143/1998 Z. z. o civilnom letectve (letecký zákon) a  o  zmene a  doplnení niektorých zákonov v znení neskorších predpisov a  o  zmene zákona č. 455/1991 Zb. o  živnostenskom podnikaní (živnostenský zákon) v znení neskorších predpisov , ktorý prerokúvame ako tlač 767. Pán minister, máte slovo.
Pčolinský, Peter, podpredseda NR SR (2023-03-21):
Otváram všeobecnú rozpravu, do ktorej nemám žiadnu písomnú prihlášku. Pýtam sa, či sa chce niekto prihlásiť ústne. Pán poslanec Schlosár, jeden poslanec. Ale predtým ešte vystúpi navrhovateľ v rámci rozpravy. Nech sa páči.
Marosz, Ján, poslanec NR SR (2019-09-13):
Ďakujem pekne. Pán kolega Ivan, súhlasím s tým, že veľakrát ministerstvo je pápežskejšie ako pápež v tom zmysle, že až príliš sa snaží verne kopírovať tieto záležitosti z Európskej únie, niekedy možno až nad rámec, niekedy to spôsobuje až prílišné zviazanie rôznych procesov, ktoré máme na Slovensku. Ale na druhej strane nesúhlasím s tým, že štát by to mal nechať na takej väčšej svojvôli či už podnikov, alebo aj budov. V tomto musím súhlasiť s tým, aby sa nestávalo, ako vidíme niekedy také obrázky na internete, že ako Slováci dobíjajú elektroautá, že majú naťahané káble zo svojich domov. Keď som bol v Dánsku alebo vo Švédsku, tak tam skutočne tá elektromobilita funguje aj v praxi, a preto súhlasím, že je povinnosťou štátu pripravovať infraštruktúru na to, aby tá elektromobilita bola pre ľudí lákavá. Uvedomme si aj to, že elektromobilita je možno jediná šanca, ak chceme si uchovať automobilový priemysel na Slovensku a chceme, aby tu boli zamestnaní naďalej tisícky ľudí. Takže ja musím, s týmto nesúhlasím, aby sme to nechali len tak na nejakú svojvôľu či už podnikov, alebo ľudí. Na druhej strane obavu mám z toho, že či opäť sa nestane, že to bude nejakým nástrojom na kontrolu alebo istú takú, takú byrokratickú šikanu zo strany, zo strany ministerstva. A čo ma najviac prekvapuje, že všetky tieto termíny, ktoré tu sú, sú ďaleko za hranicami termínu, dokedy pán minister bude ministrom, čiže myslím si, že toto by mohlo byť riešené aj nejaký širším konsenzom aj s opozíciou, tieto zákony. Ďakujem.
Blanár, Juraj, podpredseda NR SR (2022-03-24):
Ďakujem, pán spravodajca. Otváram všeobecnú rozpravu. Písomnú prihlášku som neobdržal, takže dávam možnosť prihlásiť sa ústne, vážená pani poslankyňa, páni poslanci. Konštatujem, že nikto sa neprihlásil do rozpravy. Vyhlasujem teda všeobecnú rozpravu za uzavretú. Pán navrhovateľ, máte záujem o záverečné slovo? Pán spravodajca? Takisto nie. (Reakcia spravodajcu.) Hlasovanie môžete oznámiť.
Mikolaj, Ján, poslanec NR SR (2011-09-14):
Pán podpredseda vlády, pán minister, pozrite si, nechajte si dneska už vytiahnuť vaše stanoviská na tretí projekt PPP na Višňové. Nechajte si ich vytiahnuť, aby sa vám osviežila pamäť, čo ste tvrdili deň predtým, ako bolo rokovanie Koaličnej rady s pánom Sulíkom, kde sa to zmenilo. Keby som bol tušil, že to takto bude, tak si ich vytiahnem sám. Po ďalšie. Veď samotné firmy stavebné sa sťažujú, že až 50 aj 70 firiem dneska si zoberie podklady a vie sa prihlásiť do súťaže, lebo tak klesli kvalitatívne parametre. Pýtam sa vás: Prečo je jedným jediným parametrom cena? Prečo to naozaj nerobíte dvojkolovo tak, aby sa tie technológie, ktoré sú lacné, tie, ktoré si vyžadujú za päť-šesť rokov údržbu, možno za desať rekonštrukciu, že tu, nechcem povedať, že tu budeme stavať diaľnice ako po druhej svetovej vojne, ale tie oceľové nosníky tak vyzerajú. Sám ste kritizovali tú čínsku cestu v Poľsku. V Poľsku to isté bolo. Vyhral Číňan, za polovičnú cenu, za tri mesiace, keď neplatil subdodávateľom, tak musel odtiaľ odísť s veľkou hanbou. Pozrite sa, aké sú v Poľsku ceny, ako to potom vyriešili. Takže my hovoríme len to, aby ste tie ceny naviazali na kvalitu, aby sa podnikateľský sektor nesťažoval, aby ste neznižovali certifikáty, kritériá, ktoré tu vždy boli a ktoré nám vždy predpisovala Európska únia alebo Európska investičná banka, to nebol výmysel nikoho, ale teraz ten úpadok kvality je zjavný.
Hort, Milan, podpredseda NR SR (2010-10-21):
Ďakujem pekne. Ďalším, kto bol vylosovaný, je pán poslanec Ľuboš Martinák, v poradí jedenásty. A tiež je to otázka na podpredsedu vlády a ministra dopravy, pôšt a telekomunikácií pána Jána Figeľa. „Pán podpredseda vlády, ako je možné, že post svojho švagra v Národnej diaľničnej spoločnosti nepovažujete za rodinkárstvo?“ Nech sa páči.
A. Belousovová, podpredsedníčka NR SR: (2007-10-17):
A slovo má ďalší rečník, pán poslanec Fronc. Nech sa páči.
Nicholsonová, Lucia, podpredsedníčka NR SR (2016-06-14):
Ďakujem pánovi poslancovi Dostálovi. Na vaše vystúpenie zareagujú faktickými poznámkami štyria páni poslanci, končím možnosť prihlásiť sa s faktickou poznámkou. Nech sa páči, pán poslanec Fedor.
Kotleba, Marian, poslanec NR SR (2020-12-08):
Pani poslankyňa, hovorili ste vo svojom vystúpení o absencii vzdelávania v kultúre, no ale (zasmiatie sa rečníka) ako, ako chcete od tejto vlády, aby zabezpečovala nejaké vzdelávanie v kultúre, keď vláda nedokáže zabezpečiť ani obnovenie výchovno-vzdelávacieho procesu v školách, čiže ak nevieme naštartovať vzdelávanie v školách, tak asi nemôžme očakávať, že sa bude vzdelávať ešte aj v nejakých iných mimoškolských oblastiach. Ale s niečím, pani poslankyňa, nemôžem s vami súhlasiť, a to je hrad Krásna Hôrka. Bol vypálený 10. marca 2012. Osem rokov vláda SMER-u mala na to, aby ten hrad zrekonštruovala. Počas Rakúska-Uhorska hrady bežne rekonštruovali v tom čase technológiami za dva-tri roky. Za osem rokov, za osem rokov sa pri oprave hradu Krásna Hôrka nič výraznejšie neurobilo a iba všetci rozprávajú, naťahujú, dvíhajú rozpočty, dvíhajú rozpočty a ľudia vidia len to, že nie kvôli korone teraz, ale vtedy kvôli neschopnosti vlády jednoducho ten turistický ruch, ktorý v tom regióne okolo Rožňavy bol, úplne vykapal. Takže toto je vaše maslo a ja neverím tomu celkom, že táto vláda s tým niečo urobí, lebo je to nejaké smutné dedičstvo.
Hrnčiar, Andrej, podpredseda NR SR (2018-02-13):
Otváram všeobecnú rozpravu. Do rozpravy som nedostal žiadnu písomnú prihlášku, pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Do rozpravy sa prihlásili dvaja poslanci. Ako prvý požiadal o slovo navrhovateľ. Nech sa páči.
Aštaryová, Zuzana, poslankyňa NR SR (2011-11-30):
Ďakujem veľmi pekne za slovo. Dovoľte mi predniesť spoločnú správu výborov Národnej rady o výsledku prerokovania vládneho návrhu zákona, ktorým sa mení a dopĺňa zákon č. 466/2009 Z. z. o medzinárodnej pomoci pri vymáhaní niektorých finančných pohľadávok a o zmene a doplnení niektorých zákonov, ktorými sa mení a dopĺňa zákon č. 76/2007 Z. z. o medzinárodnej pomoci a spolupráci pri správe daní a o zmene a doplnení niektorých zákonov, tlač 494, vo výboroch Národnej rady v druhom čítaní. Výbor Národnej rady Slovenskej republiky pre financie a rozpočet ako gestorský výbor podáva túto spoločnú správu výborov Národnej rady o prerokovaní vyššie uvedeného vládneho návrhu zákona: Národná rada uznesením č. 649 z 18. októbra 2011 pridelila vládny návrh zákona týmto výborom Národnej rady: Výboru Národnej rady pre financie a rozpočet a Ústavnoprávnemu výboru Národnej rady. Uvedené výbory prerokovali predmetný návrh zákona v stanovenom termíne. Gestorský výbor nedostal do začatia rokovania o vládnom návrhu zákona stanoviská poslancov v súlade s § 75 ods. 2 zákona o rokovacom poriadku. K predmetnému zákonu zaujali výbory tieto stanoviská: odporúčanie pre Národnú radu návrh schváliť s pozmeňujúcimi a doplňujúcimi návrhmi Výbor Národnej rady pre financie a rozpočet uznesením č. 284 zo dňa 15. novembra a Ústavnoprávny výbor Národnej rady uznesením č. 339 zo dňa 22. novembra. V časti IV sú uvedené pozmeňujúce návrhy. Gestorský výbor odporúča o návrhoch výboru Národnej rady, ktoré sú uvedené v spoločnej správe hlasovať takto: o bodoch spoločnej správy 1, 2, 4, 5, 6, 7, 9, 10, 11, 12 a 13 hlasovať s návrhom gestorského výboru schváliť a o bodoch spoločnej správy číslo 3 a 8 hlasovať s návrhom gestorského výboru neschváliť. Gestorský výbor na základe stanovísk výborov k vládnemu návrhu zákona odporúča Národnej rade Slovenskej republiky vládny návrh zákona schváliť s pozmeňujúcimi a doplňujúcimi návrhmi. Predmetná správa výborov bola schválená uznesením gestorského výboru č. 296 z 25. novembra a výbor určil poslankyňu Zuzanu Aštaryovú za spoločnú spravodajkyňu výborov. Súčasne ju poveril predniesť spoločnú správu výborov na schôdzi Národnej rady a navrhnúť Národnej rade postup pri hlasovaní o pozmeňujúcich a doplňujúcich návrhoch. Ďakujem veľmi pekne, prosím, otvorte rozpravu.
Kollár, Boris, predseda NR SR (2021-10-19):
Prosím, prezentujme sa a hlasujeme. (Hlasovanie). Prítomných 138 poslancov, za 105, proti žiadny, zdržalo sa 33. Uvedený návrh sme schválili.
M. Číž, podpredseda NR SR: (2007-10-25):
Ak dovolíte, ako predsedajúci považujem situáciu momentálne za takú, že je možné rokovať v bode písomné odpovede členov vlády. Ďakujem vám za stanoviská. Pokiaľ, samozrejme, chcete pokračovať s týmito procedurálnymi návrhmi, skúsim ešte opakovane, pokiaľ budú odlišné, pokiaľ nie, pokúsim sa zahájiť rokovanie. Požiadam pani Gibalovú, aby vystúpila, pokiaľ nie, no pravdepodobne vyhlásim prestávku a budeme sa musieť znovu zísť na poslaneckom grémiu. Nijak inak to neviem vyriešiť. Slovo má poslanec Janiš.
Nemec, Richard, poslanec NR SR (2021-02-04):
... ja držím palce, pán minister, aby ste takto pokračovali. A to, že ti to tu chýbalo, je to tu parádna zábava a divadlo. Ďakujem.
Čaučík, Marián, poslanec NR SR (2024-01-25):
Ďakujem, pán predsedajúci. Navrhujem začať môj príspevok v rozprave k prvému čítaniu tlače 106 v piatok 26. 1. o deviatej hodine ráno. Odôvodnenie: Chcel by som využiť svoje právo predniesť svoj príspevok v rozprave vcelku, keďže teraz nám ostáva 11 minút do ukončenia schôdze, do prerušenia schôdze a ja mám ten príspevok pripravený na 20 minút, možno aj trochu viac k tomuto druhu rozpravy. Ďakujem.
Glváč, Martin, podpredseda NR SR (2019-06-24):
Ďakujem. Otváram všeobecnú rozpravu. Do rozpravy som dostal jednu písomnú prihlášku. Vítame vás dnes na schôdzi. Pán poslanec Heger, za klub OĽANO, nech sa páči.
P. Hrušovský, predseda NR SR: (2004-05-14):
Pán podpredseda vlády sa nechce vyjadriť. Prerušujem rokovanie 26. schôdze, budeme pokračovať v stredu o 13.00 hodine prerokúvaním návrhov zákonov súvisiacich s reformou zdravotníctva. Páni poslanci, poslankyne, prajem vám príjemnú sobotu, nedeľu a dovidenia v stredu o 13.00 hodine. (Prerušenie rokovania o 14.06 hodine.)
Blanár, Juraj, poslanec NR SR (2013-06-26):
Ďakujem veľmi pekne. Vážená pani podpredsedníčka, vážený pán predkladateľ, kolegyne, kolegovia, tento zákon, ktorý tu predkladajú kolegovia, sa možno zdá byť taký nie veľmi dôležitý pre niekoho, pretože nie všetci žijú práve v tej rurálnej, to znamená vidieckej časti Slovenska, kde táto oblasť je veľmi vypuklá, lebo v mestách alebo v takých väčších aglomeráciách sa s takýmto niečím nestretnete. Ja som sám pri svojej, svojich cestách nielen po kraji, ale po Slovensku sa stretol s mnohými občanmi, ktorí práve majú takýto problém a nechcú na jednej strane porušovať zákon, ale chcú mať nejakú možnosť, ako legálne vyriešiť tento problém, pretože jednoducho nemôžu obísť, keďže je postavená tá cestná sieť – či už v obci, alebo na okraji mesta – takým spôsobom, ako je postavená. To znamená, ku svojim pozemkom sa musia nejakým spôsobom dostať a nedá sa to urobiť iba tak, že by to obišli, ale musia ísť cez verejné komunikácie a tu už jednoducho je potrebné urobiť opatrenie. Tie kompromisy, ktoré vzišli aj z rokovaní z výborov, podľa môjho názoru sú rovnako veľmi dobré, pretože sa predlžuje lehota z jedného roka na tri roky, je to akceptovateľné a rovnako sa aj účinnosť tohto zákona dáva na dátum, ktorý je prijateľný aj z hľadiska aplikačnej praxe, aby to nebolo niečo, čo by bolo problematické. A som presvedčený, že všetci tí, ktorých sa to týka, ktorí tu boli menovaní predkladateľmi, mohli by sme tých skupín ešte nájsť omnoho viacej, určite privítajú takýto zákon, a preto aj ja som chcel s týmto mojím vystúpením ho podporiť a požiadať aj vás kolegov, aby ste zvážili tiež vašu podporu, pretože mnohým pomôžeme a hlavne – čo je dôležité – ich nebudeme dostávať do pozície, aby porušovali zákon. Pretože jednoducho oni tieto zariadenia, tieto traktoríky, rôzne vlečky alebo jednoúčelové zariadenie na prevoz úľov tak či tak používajú a majú s tým len a len komplikácie. Takže podporujem tento zákon, určite budem hlasovať za a chcel by som poprosiť aj vás, vážené kolegyne, kolegovia. Ďakujem za pozornosť.
Blanár, Juraj, podpredseda NR SR (2022-12-08):
Pán poslanec Suja, môžete reagovať na faktické poznámky.
Martvoň, Anton, poslanec NR SR (2014-11-08):
Ďakujem pekne. Pán poslanec Blaha, dovoľ, aby som zareagoval. To, že si spomenul trestné stíhanie pána Grendela, bolo asi tak korektné, ako keď pán Lipšic spájal pána Pašku s Belize. Vysvetlím prečo, nakoľko chytá sa toho argumentu celá opozícia. Pán Lipšic, ty si to dobre odhadol, hrá tu určitú hru s celou verejnosťou, spravodajskú hru. Register firiem v Belize je verejne nedostupný. Každý, kto sa z odborníkov na Slovensku venuje zakladaniu offshore firiem, to vie potvrdiť. Zároveň je tu jedna taká zaujímavosť, že neplatí tam ochrana obchodného mena. Čiže nič nebráni, aby do jedného týždňa bola založená na Belize firma na tej istej adrese, ako spomenul pán Lipšic, na Mapp Street 1, firma s názvom Lipšic Enterprises alebo Hlina Enterprises, alebo nejaká SaS Enterprises. Nič tomu nebráni. Je tam ešte špecifikum, čítam zo svojich poznámok, je tam ešte jedno špecifikum, čo pán Lipšic dobre vie, že za určitých okolností môžu byť na tieto firmy vydané akcie na doručiteľa za určitých špecifických situácií. Čiže vôbec nemusí byť to, čo pán Lipšic verejne tvrdil, že za týmito dvoma firmami sú tí istí majitelia, ako sú na Slovensku. Dokonca to môže byť niekto z prostredia blízkeho neviem komu a vôbec nič nemusí mať spoločné s týmito firmami na Slovensku. Čiže asi tak to bolo, pán Blaha, korektné to spomenúť, ako to spomenul pán Lipšic. (Reakcia poslanca Lipšica.)
Mizík, Stanislav, poslanec NR SR (2017-05-10):
Ďakujem za slovo. Mám dve poznámky. Pán Simon, súhlasím s vami ako vlastník lesov, ornej pôdy aj TTP. Hlavne ako pre vlastníka lesa je to pre mňa obmedzujúci návrh zákona. Druhú výčitku mám k návrhu, k tomu návrhu zákona mám morálnu. Štát chce vysporiadavať pozemky pod osadami. To je, štát ide legalizovať nelegálnu činnosť neprispôsobivých asociálov. S týmto návrhom sa legalizuje len a len chaos a štát legalizuje de facto a de iure trestnú činnosť. Ďakujem za slovo.
Laurenčík, Milan, podpredseda NR SR (2022-05-24):
Ďakujem. Štyri faktické poznámky, končím možnosť prihlásiť sa a prerušujem teraz rokovanie o tomto bode programu, pretože sa ideme pripraviť na hlasovanie. Vyhlasujem dvojminútovú prestávku. (Prestávka.)
Lipšic, Daniel, poslanec NR SR (2014-11-08):
Ďakujem veľmi pekne. Budem, budem stručný, ale potrebujem zareagovať na naozaj skoro až nehorázne klamstvá predsedu vlády Roberta Fica, ktorý povedal na tlačovke nedávno, pred pár minútami možno, že nevznikla nemocnici v princípe žiadna škoda a opozícia zavádza. Keď v roku 2012 bol zrušený tender na nákup nového cétečka, ktoré bolo vysúťažené za milión eur, tak to staré už bolo nefunkčné. Kvôli zrušeniu tendra novou správnou radou musela nemocnica vyplatiť 120-tisíc eur na opravu starého CT. Okrem toho nemocnica prišla o 100-tisíc eur na výkonoch, kým staré CT nefungovalo. Okrem toho nemocnica musí nemocnica vyplatiť na základe právoplatného rozsudku súdu 30-tisíc eur bývalému riaditeľovi Dr. Mamrilovi, pretože bola nezákonne dopĺňaná správna rada nominantmi SMER-u. Kvôli nezákonnému konaniu a korupčnému konaniu predstaviteľov strany SMER prišla nemocnica v Piešťanoch a jej pacienti už o štvrť milióna eur k dnešnému dňu. Predseda vlády Fico klame a vie, že klame, preto sa bojí tu sedieť, sem prísť a argumentovať. Opozícia netvrdila, že z novej zmluvy bolo niečo vyplatené. A áno, je dosť možné, že tá zmluva bude nakoniec zrušená. Je možné ju zrušiť len dohodou strán. Ktorá firma, ktorá má sľúbených 1 mil. 600-tisíc, po takomto megaškandále dobrovoľne z toho kšeftu vycúva? Len taká, s ktorou má správna rada nominantov SMER-u nadštandardné vzťahy a s ktorou sa dohodne, aby sa škandál trošku, trošku stlmil, žiadna iná. Takže ak chce premiér Fico rozprávať o opozícii, nech sem príde, nech sa nebojí, nech sa neskrýva, ale nech prestane pred televíznymi kamerami klamať. Do dnešného dňa vyčíňanie pani Zmajkovičovej a ďalších nominantov SMER-u stálo piešťanskú nemocnicu a jej pacientov štvrť milióna eur. Kto to zaplatí? Kto bude zodpovedať? Nech prestane premiér Fico klamať! (Potlesk.)
Číž, Miroslav, podpredseda NR SR (2015-02-05):
Ďakujem pekne. Prerušujem rokovanie o tomto bode programu. Kolegyne, kolegovia, teraz budeme pokračovať prvým čítaním o návrhu poslancov Igora Matoviča, Eriky Jurinovej, Richarda Vašečku a ďalších na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov, parlamentná tlač č. 1348, rozhodnutie o pridelení výborom 1359, rozhodnutie. Slovo bude mať pani poslankyňa Janka Šípošová a návrh tohto ústavného zákona uvedie. (Rokovanie o návrhu poslancov Národnej rady Slovenskej republiky Igora Matoviča, Eriky Jurinovej, Richarda Vašečku a ďalších na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov , tlač 1348.)
P. Pavlis, poslanec: (2007-06-19):
Predseda Národnej rady Slovenskej republiky rozhodnutím č. 326 zo 4. júna 2007 pridelil návrh na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre hospodársku politiku. Ako gestorský výbor určil Výbor Národnej rady Slovenskej republiky pre hospodársku politiku. Výbory prerokovali pridelenú parlamentnú tlač a zaujali k nej stanoviská, ktoré máte predložené v spoločnej správe. Gestorský výbor odporúča Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s Dohovorom o Zmluve o preprave tovaru po vnútrozemskej vodnej ceste a rozhodnúť o tom, že ide o medzinárodnú zmluvu podľa čl. 7 ods. 5 Ústavy Slovenskej republiky a táto zmluva má prednosť pred zákonmi. Pán predseda, prosím, otvorte rozpravu.
Kondrót, Maroš, poslanec NR SR (2013-05-21):
Ďakujem pekne, pani predsedajúca. No, vypočul som si opäť akúsi obrovskú znôšku hlúpostí. Vy ste tento zákon asi nečítali, lebo hovoríte o nejakom úplne inom zákone. Po prvé, toto je zákon platný od roku 1999, platí 14 rokov. Posledná novelizácia bola v roku 2005, bola v roku 2004 a 2005, čiže osem rokov platí tento zákon. V zákone sa hovorí, v starom zákone, v platnom zákone sa hovorí, že musia to byť, „finančné prostriedky potrebné na uskutočnenie sú najmenej 1 mld.“, my hovoríme 3 mld., „je národohospodársky významná“, to tam je aj zopakované v našom návrhu, „vláda Slovenskej republiky o nej rozhodla“, to tam je a pridávame „minimálne 300 nových pracovných miest“. Neviem, kde ste zobrali, že stačí pri výstavbe mať 300 ľudí, ktorí sa tam budú motať okolo dvoch bagrov, to tam nikde nie je. V písmenku b je napísané, že jej realizáciou, uskutočnením, že uskutočnením tejto investície, pán kolega Poliačik, uskutočnením, sa vytvorí najmenej 300 nových pracovných miest. Nemáme problém tam dať trvalo udržateľných alebo minimálne päť rokov, to tam kľudne môžeme v druhom čítaní doplniť, nemám s tým problém, ja v tom nevidím žiadnu habaďúru. Je to národohospodársky významná, čiže oproti tomu, čo platilo 13 rokov, čo vás netrápilo, alebo minimálne posledných 8 rokov, zdvíhame z miliardy na tri miliardy, pridávame 300 miest, vytvárame 300, môže byť 400, môže byť 500, tak ja sa vôbec tomu nebránim, hej, toto bol takýto návrh. A môžeme tam kľudne pridať, že to ale nie je tak, že bude počas výstavby, jej uskutočnením sa vytvorí minimálne 300 a vláda o nej rozhodla. To isté, čo je v starom zákone, sme to precizovali a pritvrdili sme podmienky. Vypustili sme odtiaľ, že to musí byť pre výskum a vývoj, pretože za posledné roky sa žiadna miliarda do výskumu nenaliala a tri sa nenalejú už vôbec. Povedzte mi, koľko investícií za posledných osem rokov išlo za miliardu do tohto, to je tam... (Prerušenie vystúpenia časomerom.)
Kollár, Boris, predseda NR SR (2022-03-22):
Prosím, uviesť do zápisu. Pán predseda výboru Karahuta, nech sa páči.
Laššáková, Jana, podpredsedníčka NR SR (2015-06-23):
Technici, poprosím vás, dve minúty na faktickú poznámku.
Ďurkovský, Andrej, poslanec NR SR (2010-08-04):
Dámy a páni, ja by som chcel požiadať, možno aby sme zostali v tej vecnej rovine, aj keď si uvedomujem, že parlament je miesto, kde patrí politika. Treba si, prosím, uvedomiť to, že my napr. už z uvedených a citovaných stránok Eurostatu sa dočítame, že v roku 2008 sme mali mieru reálneho rastu plus 6,2 %, v roku 2009 to bolo mínus 4,7 %, miera nezamestnanosti dosahuje 15 %. Tam za tými dverami, priatelia, sedia a stoja ľudia, ktorí čakajú, čo pre nich urobíme. Ja by som poprosil, aby aj v tejto ďalšej diskusii každý vystupujúci dával konkrétne návrhy. A ten, kto podľa mňa podporí tento program, jasne podporí snahu, aby sa táto krajina pohla k lepšiemu. Ďakujem pekne. (Potlesk.)
P. Paška, predseda NR SR: (2009-10-27):
Spravodajkyňou je pani poslankyňa Sárközy. Poprosím ju ešte o spravodajskú informáciu v prvom čítaní.
Ďuriš Nicholsonová, Lucia, podpredsedníčka NR SR (2017-03-23):
Ďakujeme za vaše vystúpenie, pán poslanec. Neregistrujem žiadnu faktickú poznámku. Končím týmto všeobecnú rozpravu a chcem sa opýtať pána ministra, či chce zaujať stanovisko. Je tomu tak. Nech sa páči, pán minister.
Kremský, Peter, poslanec NR SR (2022-06-16):
Ďakujem. Chcel by som upozorniť členov hospodárskeho výboru, že sa stretne dnes o 13.30 h v budove pri Mikulášskej bráne. Ďakujem.
Paška Pavol, predseda NR SR (2014-03-26):
(Hlasovanie.) 143 prítomných, 140 za, 1 sa zdržal, 2 nehlasovali. Vyslovili sme súhlas s uvedenou zmluvou. Nech sa páči, pán poslanec. Mám uvedeného pána poslanca Krajkoviča. Čiže uveďte hlasovanie na vyslovenie súhlasu so Zmluvou o obchodovaní so zbraňami. Je to tlač 876. Nech sa páči, pán poslanec. (Hlasovanie o návrhu na vyslovenie súhlasu Národnej rady Slovenskej republiky so Zmluvou o obchodovaní so zbraňami , tlač 876.)
Osuský, Peter, poslanec NR SR (2021-02-05):
Ďakujem pekne, pán predsedajúci. Z rozpravy k tomuto bodu nevyplynuli žiadne pozmeňujúce návrhy, a preto vás, pán predsedajúci, prosím, aby ste dali hlasovať o tom, že Národná rada schvaľuje uznesenie k tlači 397 tak, ako ho navrhli predkladatelia.
P. Csáky, podpredseda vlády SR: (2004-06-25):
Myslím si, pán poslanec, že v niektorých veciach nemôžem zobrať vašu interpretáciu ako bernú mincu z dvoch dôvodov: 1. V niektorých prípadoch sa dajú presne určiť peniaze, finančné prostriedky, ktoré boli využité na rómske projekty, resp. podporu napr. rómskej kultúry alebo sociálneho bývania Rómov. Ale v niektorých prípadoch sa to nedá presne určiť takýmto spôsobom, ako ste to urobili vy, že ste si to mechanicky spočítali. Napr. v oblasti školstva my nemáme segregované školstvo, my nemáme len rómske školy alebo rómske triedy. A je to trošku zavádzajúce, takýmto spôsobom mechanicky sčítať čísla. 2. Aj keď ste hovorili napr. o projektoch PHARE, dovolil by som si upozorniť vás napr. na jeden jediný projekt, o ktorom ste hovorili, a to je tá rómska infraštruktúra. Skutočne je to veľký projekt, je to zhruba na úrovni 16 mil. euro, ale musíte mať na zreteli, že tieto projekty sa realizujú väčšinou 4 roky. Prvý rok je rokom prípravy projektu, potom sú verejné súťaže, verejné obstarávania, v tomto konkrétnom prípade v tomto roku, v roku 2004, do 30. novembra práve prebieha táto fáza a bude sa to realizovať len v roku 2005 a 2006 plus ešte tam bude finančná kontrola do konca roku 2006. Takže je teraz také nie celkom správne pýtať sa, ako sa využili tieto finančné prostriedky, keď ešte prebieha vôbec proces kontrahovania týchto prostriedkov. A posledná moja pripomienka sa týka toho listu, čo ste citovali. Pozrite sa, pán poslanec, nemôžeme sa vyjadriť k anonymným názorom. Myslím si, že ktokoľvek má akékoľvek pochybnosti, má sa obrátiť na príslušné orgány, v tomto zmysle nevidím dôvod na to, aby Národná rada prijala také uznesenie, ako ste navrhli, pretože vláda Slovenskej republiky nie je kompetentná z ústavy a z kompetenčného zákona na tie veci, čo ste vy tu navrhli do tohto uznesenia. Ale prosím, ak ktokoľvek má akékoľvek pochybnosti, sú na to príslušné orgány v Slovenskej republike, ktoré fungujú, a prosím, aby sme postupovali v zmysle zákonov a na základe zákonov. A, pán poslanec, ak by ste mali aj vy osobne alebo ktokoľvek z vážených poslancov alebo poslankýň akékoľvek pochybnosti alebo akékoľvek otázky ohľadne čohokoľvek v tomto systéme, ste vítaní kedykoľvek na poslaneckom prieskume aj na Úrade vlády, aj na všetkých ministerstvách, aj na sekretariáte pani splnomocnenkyne pre rómske komunity. Ďakujem pekne, pán predsedajúci.
Kanuščák, Jozef, poslanec NR SR (2022-06-22):
Ďakujem za slovo. Áno, Majo, ďakujem, že si ma doplnil, že si doplnil niektoré veci. Ja už len akože na záver chcem povedať, že toto tu, čo my predkladáme, naozaj nerieši nič, naozaj to nie je pomoc rodinám. Naozaj je to len prvoplánové niečo, čo sa len tak hodilo na stôl, teraz poďme o tom rokovať alebo poďme to schváliť, nie že rokovať, pretože keby rokovať, tak aspoň máme na to nejaký priestor na rokovanie. Ale naozaj to nerieši nič. A práve mňa zarazili ešte niektoré veci, ktoré tu aj včera odzneli, že chceme pomôcť učiteľom? No veď však si môžu otvoriť živnosti a môžu cez tieto VOČ-apy si privyrobiť. Naozaj toto chceme? Chceme, aby z učiteľov sme zrobili živnostníkov, ktorí potrebujú po práci, po svojom zamestnaní ešte podnikať? A čo keď nám potom ujdú? Kto bude učiť práve tie deti? Čo z toho, že my tu budeme mať krúžkovné a budeme mať len kopec podnikateľov, možno že aj niektorých, ja neviem, čo si na tom založia len čisto živnosť a svoj biznis a nebude ich zaujímať nejaký výsledok, že čo z tých detí bude. A naši učitelia pôjdu preč.
Valocký, Jozef, poslanec NR SR (2014-05-28):
Vážený pán predseda, v rozprave vystúpili traja poslanci. Dvaja poslanci dali pozmeňujúce návrhy. Procedurálny návrh nedal nikto. A pán poslanec Novotný vyňal hlasovanie bodu č. 11 zo spoločnej správy na samostatné hlasovanie. Poprosím, dajme hlasovať o bodoch spoločnej správy 1 až 10, 12 až 43 s odporúčaním gestorského výboru schváliť.
P. Hrušovský, predseda NR SR: (2004-04-29):
Poprosím teraz Národnú radu Slovenskej republiky, aby hlasovaním vzala na vedomie, že pán poslanec Figeľ sa osobným vyhlásením vzdal svojho mandátu poslanca Národnej rady Slovenskej republiky v tomto funkčnom období. Prosím, prezentujme sa a hlasujme. (Hlasovanie.) 129 prítomných, 120 za návrh, 2 proti, 4 sa zdržali, 3 nehlasovali. Konštatujem, že Národná rada vzdanie sa mandátu Jána Figeľa vzala na vedomie. Pán poslanec Minárik.
M. Hort, podpredseda NR SR: (2007-12-06):
A dávam teraz slovo spoločnému spravodajcovi z výboru pre verejnú správu a regionálny rozvoj poslancovi Pavlovi Gogovi, aby nás informoval o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Nech sa páči, pán spravodajca, máte priestor.
Antal, Peter, poslanec NR SR (2019-11-27):
Ďalej budeme hlasovať o bode 3 pozmeňujúceho návrhu pani poslankyne Zemanovej.
Glváč, Martin, podpredseda NR SR (2017-12-05):
Ďakujem. Poslanec Kotleba Marian, nech sa páči.
Mikulec, Roman, minister vnútra SR (2022-06-16):
Ďakujem, pán predseda za slovo. Vážení páni poslanci, vážení, vážené dámy poslankyne, hlavným účelom návrhu zákona je transpozícia smernice Európskej únie, ktorou sa znížil minimálny vek na udelenie vodičského oprávnenia skupiny C, čo sú nákladné vozidlá s celkovou hmotnosťou viac ako 3,5 tony, a skupiny D, čo sú autobusy, na hodnoty, ktoré aj u nás platili do roku 2013. Udeliť vodičské oprávnenie skupiny C a D v zníženom veku však po novom bude možné len za podmienky absolvovania základnej kvalifikácie, teda dôkladnejšieho a hlbšieho vzdelania mladých vodičov v teórii aj praxi a následnom úspešnom vykonaní skúšky. Okrem transpozície smernice obsahuje návrh zákona aj zmeny v sankcionovaní používania mobilov pri šoférovaní a pri prekročení rýchlosti v obci o najmenej 50 km/h a mimo obce o najmenej 60 km/h. Z dôvodu výraznej nebezpečnosti týchto konaní sa navrhuje ich zaradenie medzi porušenia pravidiel cestnej premávky spáchaných závažným spôsobom. Všetky pripomienky, ktoré vzišli z rokovaní výborov Národnej rady, odporúčam schváliť. Vážený pán predseda, vážené dámy poslankyne, vážení páni poslanci, dovoľujem si vás záverom požiadať o podporu predloženého materiálu. Ďakujem pekne.
Hrušovský, Pavol, predseda NR SR (2011-10-19):
1 až 11?
Bugár, Béla, podpredseda NR SR (2017-03-28):
Vážené panie poslankyne, vážení páni poslanci, pristúpime teda k hlasovaniu. Najprv prosím pani poslankyňu Editu Pfundtner, aby uviedla hlasovanie o..., teda v prvom čítaní o vládnom návrhu zákona o Fonde na podporu kultúry národnostných menšín (tlač 436). (Hlasovanie o vládnom návrhu zákona o Fonde na podporu kultúry národnostných menšín a o zmene a doplnení niektorých zákonov , tlač 436.)
Fecko, Martin, poslanec NR SR (2022-02-02):
Iba jednou vetou. Ďakujem veľmi pekne, pani kolegyne a páni kolegovia, že sme spoločne uzavreli, že tento, táto novela má zmysel a bude podporená. Ďakujem veľmi pekne.
Laurenčík, Milan, podpredseda NR SR (2021-06-18):
Faktickú poznámku má pripravenú aj pán poslanec Rastislav Jílek, nech sa páči.
Jurinová, Erika, podpredsedníčka NR SR (2015-05-28):
Prosím vás, predĺžte o 10 sekúnd pánovi poslancovi čas.
V. Veteška, podpredseda NR SR: (2005-05-11):
Pristúpime k hlasovaniu o prednesenom bode programu. Prosím spoločného spravodajcu, aby uviedol odporúčania, pardon, pristúpime k tretiemu čítaniu o tomto návrhu vlády. (Reakcie z pléna.) Vyhlasujem päťminútovú prestávku, aby prišli všetci poslanci a aby sme mohli hlasovať. Prosím, zabezpečte si v kluboch poslancov, ktorí sú tu prítomní. (Prestávka.) (Po prestávke.)
P. Farkas, poslanec: (2001-12-13):
J. Migaš, predseda NR SR: Hlasujeme o bode č. 10 na strane 21 s odporúčaním gestorského výboru schváliť. Hlasujeme o bode č. 10 na strane 21. (Hlasovanie.) Prítomných je 133 poslancov, za 132, proti nikto, nezdržal sa nikto, nehlasoval 1. Tento návrh sme schválili. Ďalej.
Svrček, Miloš, poslanec NR SR (2023-06-14):
Pán kolega, ďakujem za tvoje vystúpenie. S veľkou väčšinou, čo si spomínal, musím súhlasiť. Ja si pamätám, keď sme tu boli pred trištvrte rokom a riešili sme tu posunutie účinnosti súdnej mapy a keď tu vystupoval vtedajší pán minister Karas a hovoril, že aké sú problémy s účinnosťou súdnej mapy, tak pamätám si, ako tu do nás skákali ešte predstavitelia SaS-ky, že to nie je pravda. Dnes sa ukazuje opäť, že je to pravda, pretože vidíme, že čo sa deje na súdoch a nie sú to naše domnienky. Jednoducho stačí si otvoriť noviny a vidieť, že čo sa deje po tých súdoch. Ale je to ešte dokonca horšie, ako sa to tam píše, pretože ja viem, že napríklad na krajských súdoch, niektorých, dokonca sú poradovníky na pojednávacie miestnosti, na krajských súdoch, že jednoducho nemajú ani ten čas a možnosť súdiť tak, ako by chceli, pretože sú tam poradovníky. Dokonca, tuším, aj na Krajskom súde v Bratislave ešte aj Najvyšší súd v pojednávačke rozhoduje živé veci a dokonca problém je aj ten, že tie veci, ktoré by mali byť na príslušných súdoch, ani ešte nie sú, pretože sú pobalené v tých vreciach, ktoré sme videli na tých fotografiách. Ale čo sa týka tejto vlády, pretože musíme sa dotknúť aj tejto vlády, jednoducho musíme si naliať čistého vína, táto vláda nevie rozhodnúť vo veci, ktoré sa tu riešia roky, za pár mesiacov. A ja kvitujem a musím pochváliť, že napríklad čo sme na poslednej schôdzi schválili príspevok na bývanie príslušníkov Zboru väzenskej a justičnej stráže, tak mám informáciu, že vláda rozhodla o piatich miliónoch, že bude vyčlenená pre príslušníkov ZVJS. Takže to je taká, taký malý krôčik a vy asi môžete robiť len také malé krôčiky, pán premiér, v týchto veciach. Možno čo môžem vytknúť, tak v tomto PVV nie je ani zmienka o penológii, o väzenstve. Toto určite by malo byť možno aspoň spomenuté, že akým spôsobom ešte otvoriť túto otázku pre ďalšiu vládu a pre ďalšie volebné... (Prerušenie vystúpenia časomerom.)
Borec, Tomáš, minister spravodlivosti SR (2015-06-25):
Ďakujem pekne, pani predsedajúca. Dovolím si uviesť, že cieľom predkladaného návrhu zákona je úprava kompetencií tvorby a realizácie štátnej politiky v oblasti ľudských práv. Na tento účel návrhu zákona, alebo návrh zákona vymedzuje v kompetenčnom zákone generálnu kompetenciu tvorby a realizácie štátnej politiky v oblasti ľudských práv a zveruje ju do pôsobnosti Ministerstva spravodlivosti Slovenskej republiky, a to vrátane doterajšej koordinačnej kompetencie, ktorú vykonávalo Ministerstvo zahraničných vecí a európskych záležitostí Slovenskej republiky. Ministerstvu zahraničných vecí a európskych záležitostí Slovenskej republiky zostáva zachovaná kompetencia poskytovania dotácií v oblasti ľudských práv. Návrh zákona nebude mať vplyv na rozpočet verejnej správy, podnikateľské prostredie, sociálne vplyvy, vplyvy na životné prostredie, ani vplyv na informatizáciu spoločnosti. Výbor Národnej rady Slovenskej republiky pre ľudské práva a národnostné menšiny schválil spoločnú správu výborov Národnej rady k predkladanému návrhu zákona 16. júna tohto roku, pričom ja sa so záverom spoločnej správy stotožňujem a mám za to, že zapracovanie doplňujúceho návrhu prispeje k skvalitneniu právnej úpravy. Poprosím potom, alebo chcem vás požiadať, po schválení doplňujúceho návrhu o hlasovanie schváliť vládny návrh zákona. Ďakujem pekne.
Paška, Pavol, predseda NR SR (2014-06-24):
Dávam možnosť teraz sa prihlásiť do rozpravy ústne. Končím možnosť sa prihlásiť. Pán minister chcete zaujať stanovisko? Nie. Pán spravodajca? Teda vyhlasujem rozpravu za skončenú, nechcete, takže prerušujem rokovanie o tomto bode programu. Ďakujem pekne. Budeme pokračovať druhým čítaním o vládnom návrhu zákona č. 355 o ochrane, podpore a rozvoji verejného zdravia, ktorý uvedie pani ministerka zdravotníctva Zuzana Zvolenská. (Rokovanie o vládnom návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a o zmene a doplnení niektorých zákonov , tlač 970.)
Gál, Gábor, poslanec NR SR (2014-05-28):
Ďakujem za slovo, pán podpredseda. Vážené kolegyne, vážení kolegovia, dovoľte, aby som vás informoval o prerokovaní predmetného návrhu zákona na pôde ústavnoprávneho výboru. Národná rada pridelila návrh zákona na prerokovanie ústavnoprávnemu výboru, ktorý určila aj ako gestorský výbor a určila lehoty na prerokovanie. Poslanci, ktorí nie sú členmi výboru, nepodali, neoznámili v určenej lehote gestorskému výboru žiadne stanovisko. Ústavnoprávny výbor prerokoval návrh zákona na svojej šiestej, na schôdzi 6. mája, avšak neprijal uznesenie, keďže návrh uznesenia nezískal súhlas nadpolovičnej väčšiny prítomných poslancov. Ako gestorský výbor rokoval ústavnoprávny výbor 13. mája 2014 a k uvedenému návrhu zákona neprijal žiadne odporúčanie. Ústavnoprávny výbor zároveň schválil správu, ktorú máte ako tlač 913a a poveril ma, aby som na schôdzi Národnej rady pri prerokovávaní návrhu zákona predkladal návrh v zmysle príslušných ustanovení zákona o rokovacom poriadku Národnej rady. Pán predseda, prosím, otvorte rozpravu a chcel by som poprosiť navrhovateľku, aby krásne ešte raz prečítala pozmeňujúci návrh v rozprave.
Viskupič, Marián, poslanec NR SR (2020-02-20):
Ďakujem za reakcie. No, pán poslanec Vážny, hovorili sme, že teda sa nám podarilo vyčísliť viac ako šesť miliárd euro, nie stodvadsať miliárd, hej. Šesť miliárd euro, šesť miliárd šesťsto. To, čo čítame, nie je to, že sme si to teraz vymysleli. Všetko sú to články, ktoré boli v médiách, ktoré médiami prebehli, a toľko. No a čo sme vytvorili? No, pán Vážny, možno to mýto, keď ste ho už spomínali, no možno by bolo lepšie, keby ste ho aj neboli vytvorili, pretože aby väčšia polovica peňazí išla mimo a vo finále len desať percent, aby sa používalo na údržbu a výstavbu ciest, je asi, asi toľko. No ale keď už sme spomenuli to mýto, takže v podstate áno, ak by sa vám podarilo zrušiť zlodejov okolo, okolo mýtneho tendra, tak by sa vyriešili tri problémy. Prišli by dodatočné peniaze pre výstavbu, údržbu ciest. Myslím si, že by bolo menej korupcie v štáte a takisto by bol vyriešený problém dopravcov s ich konkurencieschopnosťou, ktorí nedávno štrajkovali. A táto potom nižšia sadzba by pri prenesene pomohla všetkým obyvateľom Slovenska v nižších cenách za logistiku, ktorá sa prenáša do všetkých proste produktov. A to je v podstate odpoveď asi. Ďakujem.
Malatinský, Tomáš, minister hospodárstva SR (2012-07-27):
Ďakujem. Vážená pani predsedajúca, vážené poslankyne, vážení poslanci, aj predloženie návrhu zákona o regulácii v sieťových odvetviach súvisí s transpozíciou takzvaného tretieho energetického balíčka a jeho hlavným cieľom je odstrániť transpozičný deficit Slovenskej republiky v tejto oblasti. Opatrenia obsiahnuté v tejto právnej úprave sú zamerané najmä na podporu konkurencie na trhu s elektrinou a zemným plynom. Na zlepšenie práv, ochrany a informovanosti odberateľov a na podporu regionálnej spolupráce. Návrhom zákona sa zabezpečuje väčšia, vyššia nezávislosť regulačného úradu a jeho právomoci v oblasti určovania regulovaných cien, ako aj v oblasti kontrolnej činnosti v regulovaných subjektoch. Jeho cieľom je zabezpečovať uplatňovanie transparentných a nediskriminačných pravidiel na trhu. Predloženým návrhom sa upravuje i zákonná charakteristika regulačného úradu ako orgánu štátnej správy pre oblasť regulácie sieťových odvetví s celoslovenskou pôsobnosťou, jednoznačne sa vymedzuje postavenie úradu ako orgánu, ktorý je vo svojej činnosti samostatný, nestranný a nezávislý od každého iného verejnoprávneho alebo súkromného subjektu. Nová právna úprava je v súlade s požiadavkou smerníc na určenie jediného národného regulačného orgánu. Okrem kompetencie úradu vyplývajúcich z príslušných smerníc sa návrhom zákona rozširujú jeho právomoci v oblasti dohľadu nad regulovanými subjektmi. Takto navrhnutými kompetenciami a právomocami sa má zamedziť prípadným netransparentným finančným transakciám, ktoré bránia rozvoju konkurencie na trhu a diskriminujú iných účastníkov trhu s elektrinou a plynom. V zmysle programového vyhlásenia vlády je cieľom tohto návrhu zákona vytvárať podmienky pre zabezpečenie stabilného, predvídateľného a transparentného regulačného rámca pre udržanie konkurencieschopnosti priemyslu, zachovanie výroby a zamestnanosti, ako i vytvárať podmienky, aby mal úrad dostatočné nástroje na preverenie nákladovej štruktúry regulovaných subjektov za účelom nastavenia spravodlivej regulácie a zníženia sieťových poplatkov. Chcem zdôrazniť, že v príprave tohto návrhu zákona boli najvyššou prioritou riešenia v prospech hospodárskych záujmov Slovenskej republiky, ochrany zraniteľných odberateľov a boja proti energetickej chudobe. Navrhovaná právna úprava je v súlade s Ústavou Slovenskej republiky a s ostatnými zákonmi a medzinárodnými zmluvami, ktorými je Slovenská republika viazaná. Návrh zákona bude mať vplyv na rozpočet verejnej správy, očakáva sa pozitívny vplyv na podnikateľské prostredie a informatizáciu spoločnosti. Vážená pani predsedajúca, vážené poslankyne, vážení poslanci, dovoľujem si vás požiadať o schválenie predmetného návrhu zákona.
Laššáková, Jana, podpredsedníčka NR SR (2014-03-26):
Na vystúpenie pána poslanca 4 faktické poznámky. Pán poslanec Martvoň, Susko, Mičovský a Hraško. Končím možnosť prihlásiť sa s faktickými poznámkami. Nech sa páči, pán poslanec Martvoň.
Zmajkovičová, Renáta, podpredsedníčka NR SR (2014-05-14):
Ak je všeobecný súhlas, pán minister, dokončíme ešte tento bod. Záverečné slovo. Nech sa páči.
Poliačik, Martin, poslanec NR SR (2014-01-29):
Robert Fico v tých svojich kortešačkových videách, čo vešia s pánom ministrom kultúry na internet, rozprával v jednom z nich o tom, že aká je strašne potrebná stabilita a aby si všetky štátne orgány medzi sebou rozumeli a nerobili si medzi sebou zle. Len to je trošku nepochopenie demokracie. Ono totižto, ony tie orgány by si mali medzi sebou rozumieť, spolupracovať bez ohľadu na to, kto nominoval takéhoto človeka do toho úradu a kto ho tam zvolil. Ja som si stopercentne istý, že ak by tu bol ombudsman alebo ombudsmanka, ktorí by boli zvolení ako nominanti strany SMER, tak neexistuje prekážka, ktorú by nemohli prekonať a dostať sa na Úrad vlády, že by boli krásne spoločné tlačovky premiéra s ministrom vnútra a rozprávali by presne to, čo by im spin doktori strany SMER napísali. To má byť tá stabilita a to má byť tá jednota, že strana SMER ovládne každú jednu stoličku, lebo okrem svojich vlastných ľudí nie je schopná sa rozprávať a dohodnúť s nikým. Toto ale nie je demokracia a právny štát, toto je totalita a toto je presne smer, ktorým sa tento SMER hýbe. Ďakujem.
Bugár, Béla, podpredseda NR SR (2011-10-11):
Pán poslanec Rafaj.
Počiatek, Ján, minister dopravy, výstavby a regionálneho rozvoja SR (2015-09-17):
Pán poslanec, ja chápem vašu frustráciu, pretože vy viete už len vykrikovať takto z lavice, keď na to nemáte vôbec časopriestor, ale skúste nejaké argumenty klásť a pokojne ma počúvajte. Ja vás tiež pokojne počúvam aj počas toho, keď vy bohapusto klamete. Takže vás ja nebudem upozorňovať takýmto vulgárnym primitívnym spôsobom. (Potlesk.). Ale keby ste ma počúvali, hovoril som, že celková potreba v zásobníku, a môžem byť aj špecifickejší, ale vieme ísť riadok po riadku v tabuľke, ktorá je exaktná, presná, hovorí to, že projekty, ktoré sú v súčasnosti v realizácii, alebo tie, ktoré sú v súťaži, úplne vyčerpajú eurofondovú alokáciu z nového programového obdobia, to znamená, že len na tieto projekty nám akurát tak vystačia eurofondy, aj to nie už úplne na všetko, budeme musieť ísť väčšou mierou spolufinancovania zo štátneho rozpočtu. Všetky tie ďalšie priority, za ktoré tu vy bežne bojujete, ako je napríklad R4 a mnohé iné cesty, ktoré majú byť a sú prioritou, a treba ich stavať a je ich veľmi veľa, celková tá potreba len tých, ktoré výhľadovo v najbližšom období sa môžu realizovať, je na úrovni kumulatívne 5,2 mld. Plus teda tie projekty, ktoré už dnes sú v realizácii alebo sú v procese verejného obstarávania, sú za ďalších 2,6 mld. Čiže celková potreba je, keď odrátame eurofondy, ktoré na to máme, v objeme 1,6 mld., tak nám tu zostáva 6,3 mld., ktoré na to treba. A 6,3 mld. delených siedmimi rokmi je 900 mil. ročne, ktoré na to treba. A pán poslanec, ktorý je akože veľký odborník na dopravu, a som si stopercentne istý, ani nevie to základné číslo, koľko má ministerstvo dopravy ročne priemerne dlhodobo zo štátneho rozpočtu na budovanie cestnej infraštruktúry. Viete to číslo? Neviete ho. Teraz povedzte to číslo, vykríknite ho. Nič, no, čiže ako obvykle nevie ani toto a vykrikuje niečo iné. Čiže spolu priemerné ročné disponibilné zdroje optimisticky maximálne dosiahnu hodnotu v budúcnosti, doteraz to ani tak nebolo, 350 mil. ročne. Eurofondy nemáme, sú minuté na tie projekty, na ktoré sú, a potrebujeme 6,2 mld. na najbližších 7 rokov, aby sme naplnili tento plán, čo znamená 900 mil. ročne, pričom máme na to 350 mil. Čiže asi taká je situácia. Pán Zajac si myslí, že ja som zvedavý, keby ste náhodou vládli, kde vyčarujete 600 mil. ročne na to, aby ste tieto priority napĺňali. A toto, čo hovorím, 6,2 mld. je bez D4, R7, čo je teda ďalšia miliarda ešte navrch. Takže... (Reakcie z pléna.) Ale o tom je analytika, a nie takéto hádky tu. Tá dokumentácia, ktorá existuje, a volá sa to Štúdia realizovateľnosti, ktorá sa bude, mimochodom, aktualizovať, obsahuje všetky relevantné dáta, keď bude treba, ďalšie doplníme. A dá sa z nej vyčítať presne, prečo je ten socioekonomický benefit miliarda a vzniká z toho, že ten časový posun je jednoducho minimálne sedem rokov oproti tomu, keby sa to realizovalo klasickou formou PSC. Ďakujem, skončil som. (Potlesk.)
Paška, Pavol, predseda NR SR (2013-09-25):
(Hlasovanie.) 128 prítomných, 35 za, 10 proti, 82 sa zdržalo, 1 nehlasoval. Návrh sme neschválili.
Kvorka, Ján, poslanec NR SR (2016-11-29):
Prosím, dajte hlasovať, pán predsedajúci, o návrhu zákon ako o celku.
Bublavý, Dušan, poslanec NR SR (2017-02-02):
Odhlasovali sme body zo spoločnej správy, môžeme pristúpiť k hlasovaniu o pozmeňujúcom a doplňujúcom návrhu vyplývajúcom z rozpravy. Pán predseda, prosím, dajte hlasovať o pozmeňujúcom a doplňujúcom návrhu pána poslanca Martina Nemkyho.
P. Hrušovský, predseda NR SR: (2005-10-27):
Pán poslanec Vavrík. R. Vavrík, poslanec: Pán predseda, dajte, prosím, hlasovať o tom, že Národná rada... (Sústavný ruch v sále.)
E. Müllerová, poslankyňa: (2007-05-18):
V súlade s § 23 ods. 1 zákona č. 564/2001 Z. z. o verejnom ochrancovi práv v znení neskorších predpisov predložil verejný ochranca práv Pavel Kandráč 30. marca 2007 správu o svojej činnosti Národnej rade Slovenskej republiky. Predseda Národnej rady Slovenskej republiky svojím rozhodnutím z 30. marca 2007 č. 241 pridelil správu o činnosti verejného ochrancu práv (tlač 243) na prerokovanie Výboru Národnej rady Slovenskej republiky pre ľudské práva, národnosti a postavenie žien s tým, že výbor podá Národnej rade správu o výsledku prerokovania uvedeného materiálu a pripraví návrh na uznesenie Národnej rady Slovenskej republiky. Výbor v súlade s citovaným rozhodnutím predsedu Národnej rady Slovenskej republiky rokoval o správe o činnosti verejného ochrancu práv na svojej 14. schôdzi za účasti verejného ochranu práv Pavla Kandráča. Výbor uznesením z 26. apríla 2007 č. 57 správu o činnosti verejného ochrancu práv zobral na vedomie a taktiež odporučil Národnej rade Slovenskej republiky predmetnú správu vziať na vedomie. Pán predseda, otvorte, prosím, rozpravu.
Paška, Pavol, predseda NR SR (2014-07-01):
Vážené kolegyne, kolegovia, ktorí ste zložili slávnostne sľub, chcem vám ešte raz v mene všetkých kolegýň a kolegov zablahoželať a teším sa na spoluprácu. Tak isto vám želám veľa úspechov v práci vo výboroch Národnej rady, dúfam, že poobede o 17.00 hod. rozhodneme uznesením o zaradení nových kolegýň a kolegov do jednotlivých výborov. Päťminútová technická prestávka, aby mohol nabehnúť systém už aj s novými kolegyňami a kolegami. Poprosím potom nových kolegov, aby zaujali svoje miesta podľa príslušnosti k jednotlivým klubom. (Technická prestávka.) (Po prestávke.)
Bugár, Béla, podpredseda NR SR (2017-09-14):
No, nenechám zneužiť rokovací poriadok. Dokončite, ale len legislatívno-technické. Ináč vás preruším.